Pòst de vilegiadüra d'istàt, Anf l'è citàt söi docümencc zà 'ndèl IX sècol e l'è crisìt sura de töt entùren a la Ròca, che l'è 'na postasiù militàr de piö o méno 50 ha (150 piò) postàda söi pridù a pich söl lach, che segónt chèl che i pènsa 'n quach ricercadùr la izistìa zà amò prìma del 1400 come fortèsa longobàrda. L'è stàda rifàda dei Venesià 'ndel 1450-90 per presidià 'l cunfì col principàt de Trènt, e piö tàrde de Napuliù Bunapàrt 'ndèi prim agn del 1800.